கேள்வி: தேசிய கலைக்கூடம், சென்னை பற்றி தகவல் சொல்.
பதில்: படிமம்:Chennai_National_Art_Gallery.jpg தேசிய கலைக்கூடம் (National Art Gallery) சென்னை எழும்பூர் பகுதியில் அமைந்துள்ள, இந்தியாவின் பழமையான கலைக்கூடங்களில் ஒன்றாகும். இது எழும்பூர், பாந்தியன் சாலையில் உள்ள அரசு அருங்காட்சியகம், சென்னை வளாகத்தில் அமைந்துள்ளது. அதே வளாகத்தில் கன்னிமாரா பொது நூலகம் அமைந்துள்ளது. ஆந்திரப் பிரதேசம் மாநிலத்தில் உள்ள சத்தியவேடு என்னும் இடத்திலிருந்து கொண்டு வரப்பட்ட சிகப்புக் கற்களைக்கொண்டு 1906 ஆம் ஆண்டில் இந்தக் கட்டடம் கட்டப்பட்டது. இந்தோ சார்சனிக் முறையில் கட்டப்பட்ட இந்தக் கட்டடத்தில் தஞ்சாவூர், ராஜஸ்தான், காங்ரா மாவட்டம் மற்றும் தக்காணப் பீடபூமி பகுதிகளைச் சேர்ந்த ஓவியங்களும் சந்தன சிற்பங்களும் உள்ளன. கட்டமைப்பின் ஒரு பகுதி சேதம் அடைந்ததால், இந்த கலைக்கூடம் 2002 ஆம் ஆண்டு முதல் மூடப்பட்டுள்ளது.